Source: http://docplayer.fi/405719-Turvallisia-vuosia-ikaantyneille-selvitys-ikaantyneiden-turvallisuustilanteesta-suomessa-sisainen-turvallisuus.html
Timestamp: 2017-09-26 06:10:41+00:00
Document Index: 5375885

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Turvallisia vuosia ikääntyneille. Selvitys ikääntyneiden turvallisuustilanteesta Suomessa. Sisäinen turvallisuus - PDF
Turvallisia vuosia ikääntyneille. Selvitys ikääntyneiden turvallisuustilanteesta Suomessa. Sisäinen turvallisuus
Download "Turvallisia vuosia ikääntyneille. Selvitys ikääntyneiden turvallisuustilanteesta Suomessa. Sisäinen turvallisuus"
Johanna Teija Toivonen
1 Turvallisia vuosia ikääntyneille Selvitys ikääntyneiden turvallisuustilanteesta Suomessa Sisäinen turvallisuus SISÄASIAINMINISTERIÖN JULKAISUJA 27/2012
2 SISÄASIAINMINISTERIÖ KUVAILULEHTI Julkaisun päivämäärä Tekijät (toimielimestä, toimielimen nimi, puheenjohtaja, sihteeri) Korkeakouluharjoittelija Ville Niemi, sisäisen turvallisuuden sihteeristö, sisäasiainministeriö Julkaisun laji Muistio Toimeksiantaja sisäasiainministeriö Toimielimen asettamispäivä Julkaisun nimi Turvallisia vuosia ikääntyneille Selvitys ikääntyneiden turvallisuustilanteesta Suomessa Julkaisun osat Johdanto, muistio Tiivistelmä Selvityksen tavoitteena on antaa nykytilan kuvaus ikääntyneiden turvallisuustilanteesta Suomessa viimeaikaisten tutkimusten ja tilastojen valossa. Selvityksen pääpaino on ikääntyneiden turvallisuustilanteen tilastollisessa tarkastelussa. Selvityksessä on tarkasteltu ikääntyneiden turvallisuuteen liittyviä haasteita ja tulevaisuuden kehitysnäkymiä. Selvityksen alussa esitetään väestön ikärakenteen ja huoltosuhteen nykytila ja niissä odotettavissa olevat muutokset. Lisäksi selvityksessä käsitellään ikääntyneiden eri asumismuotoihin liittyviä turvallisuuskysymyksiä. Ikärakenteen ja ikääntyneiden eri asumismuotojen lisäksi tarkastelun kohteena ovat ikääntyneisiin kohdistuvat turvallisuushaasteet ja niissä tapahtuneet viimeaikaiset muutokset. Ikääntyneiden turvallisuushaasteista käsitellään asumisen turvallisuuteen vaikuttavia riskitekijöitä sekä ikääntyneiden tapaturmia, joista erityistä huomiota kiinnitetään kaatumis- ja liukastumistapaturmiin. Lisäksi tarkastelun kohteena on ikääntyneiden liikkumisen turvallisuus, paloturvallisuus, ikääntyneiden yksinäisyys, ikääntyneiden kaltoinkohtelu ja hyväksikäyttö, ikääntyneisiin kohdistuvat rikokset sekä ikääntyneiden alkoholinkäyttö turvallisuusongelmana. Vaikka selvityksen sisältämät teemat on jäsennelty itsenäisiin kokonaisuuksiinsa, liittyvät ne silti kaikki vahvasti toisiinsa. Ikääntyneen elämäntilanne tulee nähdä kokonaisuutena, samoin kuin myös ikääntyneen turvallisuuteen ja turvattomuuteen vaikuttavat tekijät. Ikääntyneillä ja ikäihmisillä tarkoitetaan selvityksessä yli 65-vuotiaita ja käytettävät tilastot ovat valikoitu tällä perusteella. Lähdemateriaalina on käytetty viimeisimpiä tutkimuksia, selvityksiä, raportteja sekä tilastoja, joiden avulla pyritään kuvaamaan ikääntyneiden turvallisuustilannetta sekä odotettavissa olevia muutoksia. Tilastoissa ja taulukoissa on eroteltu ikääntyneet miehet ja naiset toisistaan, tavoitteena paljastaa, onko jokin turvallisuusongelma tai -uhka vahvasti yhteydessä sukupuoleen. Selvitys sisältää myös materiaalia, jossa ei edellä mainittua erottelua ole pystytty tekemään puutteellisen tilastoinnin vuoksi. Jokaisen luvun lopussa esitetään johtopäätökset -osio, jossa nostetaan esille keskeisiä huomioita ja ennakoituja kehityssuuntia asiakokonaisuuteen liittyen. Avainsanat (asiasanat) Ikääntyminen, turvallisuus, sisäinen turvallisuus, tapaturmat Muut tiedot Sähköisen julkaisun ISBN (PDF), osoite Sarjan nimi ja numero Sisäasiainministeriön julkaisut 27/2012 Kokonaissivumäärä 81 Jakaja Sisäasiainministeriö Kieli suomi ISSN Hinta 25,00 Kustantaja/julkaisija Sisäasiainministeriö ISBN Luottamuksellisuus julkinen
3 INRIKESMINISTERIET PRESENTATIONSBLAD Utgivningsdatum Författare (uppgifter om organet: organets namn, ordförande, sekreterare) Högskolepraktikant Ville Niemi, sekretariat för den inre säkerheten, inrikesministeriet Typ av publikation Promemoria Uppdragsgivare inrikesministeriet Datum för tillsättandet av organet Publikation (även den finska titeln) Trygghet på äldre dagar - Utredning om säkerheten bland äldre i Finland Publikationens delar inlendning, promemoria Referat Målet med utredningen är att mot bakgrund av de senaste utredningarna och statistiken ge en beskrivning av nuläget för säkerheten bland äldre i Finland. Tyngdpunkten i utredningen ligger på den statistiska utvärderingen av de äldres säkerhetssituation. I utredningen granskas utmaningarna och framtidsutsikterna som förknippas med säkerheten för äldre. I början av utredningen presenteras nuläget för befolkningens åldersstruktur och omsorgsrelation samt de förestående förändringarna i dessa. Dessutom behandlas säkerhetsfrågorna som hör samman med olika boendeformer för äldre. Förutom åldersstrukturen och de olika boendeformerna för äldre granskas säkerhetsutmaningarna som riktas mot äldre samt de senaste förändringarna i dessa utmaningar. Bland säkerhetsutmaningarna för äldre behandlas riskfaktorerna som påverkar boendesäkerheten samt olycksfallen bland äldre, varav särskild vikt fästs vid fall- och halkolyckor. Dessutom granskas säkerheten för äldre i trafiken, brandsäkerheten, ensamheten bland äldre, illabehandling och utnyttjande av äldre, brott mot äldre och alkoholbruket bland äldre som säkerhetsproblem. Trots att teman som ingår i utredningen har strukturerats i självständiga helheter, hör de sinsemellan starkt samman. Livssituationen för en äldre person ska ses som en helhet, detsamma gäller faktorerna som påverkar tryggheten och otryggheten för äldre. Med äldre avses i utredningen personer som fyllt 65 år och statistiken som finns tillgänglig har valts ut på denna grund. Som källmaterial har man använt de senaste forskningarna, utredningarna, rapporterna och statistiken, med hjälp av vilka man strävar efter att beskriva säkerhetssituationen bland äldre samt de förestående ändringarna. I statistiken och tabellerna har man avskilt äldre män från kvinnor med avsikt att klargöra om något säkerhetsproblem eller -hot är starkt förknippat med kön. Utredningen innehåller även material där ovannämnda avskiljning inte har kunnat göras på grund av bristfällig statistikföring. I slutet av varje kapitel presenteras ett avsnitt med slutsatser, som lyfter fram viktiga observationer och förutsedda utvecklingstrender i anslutning till sakkomplexet. Nyckelord Äldre befolkningen, säkerheten, den inre säkerheten, olyckor Övriga uppgifter Elektronisk version, ISBN (PDF), Seriens namn och nummer Inrikesministeriets publikation 27/2012 Sidoantal 81 Distribution Inrikesministeriet Språk finska ISSN Pris 25,00 Förläggare/utgivare Inrikesministeriet ISBN Sekretessgrad offentlig
4 Johdanto Selvityksen tavoitteena on antaa nykytilan kuvaus ikääntyneiden turvallisuustilanteesta Suomessa viimeaikaisten tutkimusten ja tilastojen valossa. Selvityksen pääpaino on ikääntyneiden turvallisuustilanteen tilastollisessa tarkastelussa, koska tämän kaltaista selvitystä ei ole Suomessa aiemmin tehty. Selvityksessä on tarkasteltu ikääntyneiden turvallisuuteen liittyviä haasteita ja tulevaisuuden kehitysnäkymiä. Alussa esitetään väestön ikärakenteen ja huoltosuhteen nykytila ja niissä odotettavissa olevat muutokset. Lisäksi selvityksessä käsitellään ikääntyneiden eri asumismuotoihin liittyviä turvallisuuskysymyksiä. Ikärakenteen ja ikääntyneiden eri asumismuotojen turvallisuuskysymysten lisäksi tarkastelun kohteena ovat ikääntyneisiin kohdistuvat turvallisuushaasteet ja niissä tapahtuneet viimeaikaiset muutokset. Ikääntyneiden turvallisuushaasteista käsitellään asumisen turvallisuuteen vaikuttavia riskitekijöitä sekä ikääntyneiden tapaturmia, joista erityistä huomiota kiinnitetään kaatumis- ja liukastumistapaturmiin. Lisäksi tarkastelun kohteena on ikääntyneiden liikkumisen turvallisuus, paloturvallisuus, ikääntyneiden yksinäisyys, ikääntyneiden kaltoinkohtelu ja hyväksikäyttö, ikääntyneisiin kohdistuvat rikokset sekä ikääntyneiden alkoholinkäyttö turvallisuusongelmana. Vaikka selvityksen sisältämät teemat on jäsennelty itsenäisiin kokonaisuuksiinsa, liittyvät ne silti kaikki vahvasti toisiinsa. Ikääntyneen elämäntilanne tulee nähdä kokonaisuutena, samoin kuin myös ikääntyneen turvallisuuteen ja turvattomuuteen vaikuttavat tekijät. Viranomaistoiminta on varsin sektoroitunutta hallinnon kaikilla tasoilla ja tämä vaikuttaa palveluiden tuottamiseen. Samalla asioiden kokonaisvaltaisempi tarkastelu jää usein taustalle. Ikääntyneiden arjen turvallisuutta ei tarkastella kokonaisuutena. Tapaturma-, terveys-, liikenne- ja paloturvallisuusriskit sekä rikollisuuteen liittyvät riskit ja ongelmat huomioidaan usein itsenäisinä kokonaisuuksina. Ikääntyneiden turvallisuuden ja turvallisuuden tunteen ylläpitäminen edellyttävät tiivistä viranomaisten välistä yhteistyötä ja yhteistyötä järjestöjen kanssa. Erityisen tärkeää on, että ikääntyneet ja heidän läheisensä ovat mukana luomassa ja suunnittelemassa ikääntyneille turvallisempaa yhteiskuntaa. Ikääntyneiden osuus väestöstä kasvaa jatkuvasti ja elinajan odotteen pidentymisen seurauksena yhä useampi ihmisistä elää 80- ja 90 -vuotiaaksi. Vuoteen 2060 mennessä yli 65-vuotiaiden määrän ennustetaan Suomessa kasvavan nykyisestä lähes miljoonasta 1,79 miljoonaan. Väestön ikääntyminen asettaa uudenlaiset vaatimukset ikääntyneiden turvallisuuden turvaamiseksi. Tietoa ikääntyneiden turvallisuuden ja turvattomuuden tunteesta on saatavilla, samoin kuin tietoa niistä ongelmista ja haasteista, jotka uhkaavat ikääntyneiden turvallisuutta ja altistavat turvattomuuden tunteelle. Ongelmana on kuitenkin ollut näiden tietojen systemaattinen kokoaminen yhteen ja seurannan puutteellisuus.
5 Turvallisuus ja turvallisuuden tunteen merkitys korostuvat iän karttuessa. Osa ikääntyneistä haurastuu ja heidän elinpiirinsä kaventuu vuosien myötä. Muutokset terveydessä ja toimintakyvyssä sekä merkityksellisten ihmissuhteiden menetykset koettelevat ikäihmistä ja hänen hyvinvointiaan. Turvattomuus ja turvattomuuden tunne saattavat entisestään kaventaa ihmisen elämänpiiriä ja heikentää hänen hyvinvointiaan. Turvattomuuden tunteen on todettu lisääntyvän iän myötä. Ikääntyneiden turvallisuuteen liittyy eräitä erityispiirteitä, joiden vuoksi ikääntyneet ovat nuorempia haavoittuvammassa asemassa. On kuitenkin huomioitava, että ikääntyneet ovat hyvin heterogeeninen ryhmä, joka pitää sisällään heikon toimintakyvyn omaavia ikääntyneitä, jotka eivät selviä arjesta ilman toisten apua. Toisaalta, paljon on myös ikääntyneitä, jotka elävät aktiivista ja virikkeellistä elämää ilman toiminnanrajoitteita ja sairauksia. Suurin osa ikääntyneistä sijoittuu kuitenkin näiden ääripäiden väliin. 65 vuotta täyttäneen väestön toimintakyky on parantunut selvästi viime vuosikymmenten aikana kaikissa ikäryhmissä. Yli 80-vuotiaiden naisten toimintakyky on keskimäärin heikompi kuin samanikäisten miesten. Nuorempien ikäryhmien toimintakyvyssä ei ole havaittu olevan merkittävää eroa miesten ja naisten välillä. Vaikka ikääntyneiden terveydentila on parantunut selvästi viime vuosikymmenten aikana, ovat onnettomuuksien, tapaturmien, rikosten sekä muiden turvallisuusongelmien seuraukset usein huomattavasti vakavampia ikääntyneille kuin nuoremmalle väestölle. Ikääntyneiden turvallisuuden tunteen parantamisen ja turvattomuuden tunteen vähentämisen yksi keskeinen edellytys on tilastointijärjestelmän kehittyminen. Tällä hetkellä tilastointi keskittyy pääasiassa erilaisten turvallisuusongelmien lukumäärien ja prosentuaalisten osuuksien kuvaamiseen, mutta turvallisuusongelmien aiheuttamien kustannusten tilastointi on varsin puutteellista. Esimerkiksi tapaturmien tilastointi ja seuranta ovat Suomessa puutteellisia, vaikka tapaturmia sattuu paljon ja niistä aiheutuvat kustannukset ovat kansantaloudellisesti mittavia. Turvallisuustyön suunnittelussa ja työn vaikuttavuuden arvioinnissa kaivataan huomattavasti yksityiskohtaisempaa tietoa turvallisuusongelmista ja niiden seuraamuksista, kuin mitä nykyisin tilasto- ja tietojärjestelmin pystytään tuottamaan. Selvityksessä tuodaan esiin ikääntyneiden turvallisuusongelmista aiheutuvia kustannuksia sen mukaisesti kuin tietoa näistä on löytynyt. Ikääntyneillä ja ikäihmisillä tarkoitetaan selvityksessä yli 65-vuotiaita. Yhtenäisyyden ja vertailtavuuden edistämiseksi käytettävät tilastot on valikoitu tällä perusteella. Lähdemateriaalina on käytetty viimeisimpiä tutkimuksia, selvityksiä, raportteja sekä tilastoja, joiden avulla pyritään kuvaamaan ikääntyneiden turvallisuustilannetta sekä odotettavissa olevia muutoksia. Tilastoissa ja taulukoissa on eroteltu ikääntyneet miehet ja naiset toisistaan, tavoitteena paljastaa, onko jokin turvallisuusongelma tai -uhka vahvasti yhteydessä sukupuoleen. Selvitys sisältää myös materiaalia, jossa ei edellä mainittua erottelua ole pystytty tekemään puutteellisen tilastoinnin vuoksi. Jokaisen luvun lopussa esitetään johtopäätökset -osio, jossa nostetaan esille keskeisiä huomioita ja ennakoituja kehityssuuntia asiakokonaisuuteen liittyen.
6 Sisällys 1 Ikääntyneiden turvallisuuden ja turvattomuuden kokemukset Turvallisuuden ja turvattomuuden tunne Ikääntyneiden turvallisuus ja turvattomuus Väestön ikääntyminen lisää turvallisuushaasteita Väestöennusteet ennustavat turvallisuusriskien kehitystä Väestöllisen huoltosuhteen vaikutukset turvallisuusuhkien kehitykseen Ikääntyneiden asumisen turvallisuushaasteet Kotona asuvien ikääntyneiden turvallisuus Laitos- ja asumispalveluissa asuvien ikääntyneiden turvallisuus Säännöllisen kotihoidon piirissä olevien ikääntyneiden turvallisuus Ikääntyneiden omaishoitajien ja omaishoidon asiakkaiden turvallisuus Muistisairaudet lisäävät turvallisuusuhkia Muistisairaudet lisäävät haavoittuvuutta ja altistavat turvallisuusuhille Muistisairaudet uhkana kotona asumiselle Ikääntyneiden tapaturmat Ikääntyneiden tapaturmat turvallisuusongelmana Kaatumistapaturmat - ikääntyneiden turvallisuusongelma Ikääntyneiden kuolleisuus kaatumis- ja putoamistapaturmissa Ikääntyneiden kaatumistapaturmien seuraukset usein vakavia Ikääntyneiden onnettomuudet Yli 65-vuotiaiden tieliikenneonnettomuudet Ikääntyneiden paloturvallisuus Ikääntyneiden yksinäisyys merkittävä riski syrjäytymiselle Ikääntyneiden kaltoinkohtelu ja hyväksikäyttö Ikääntyneisiin kohdistuvat rikokset turvallisuuusongelmana Ikääntyneisiin kohdistuvat väkivaltarikokset ja niiden aiheuttama turvattomuus
7 9.2 Ikääntyneisiin kohdistuvat muut rikokset Ikääntyneet henkirikosten uhreina Ikääntyneiden alkoholinkäyttö lisää turvallisuusriskejä Alkoholi ja ikääntyminen Ikääntyneiden alkoholinkäyttö ja tapaturmat Ikääntyneiden alkoholin ongelma- ja riskikäyttö Yhteenveto
8 1 Ikääntyneiden turvallisuuden ja turvattomuuden kokemukset 1.1 Turvallisuuden ja turvattomuuden tunne Turvallisuus on hyvin laaja käsite ja se syntyy usean eri tekijän yhteisvaikutuksesta. Turvallisuus pitää sisällään kaksi ulottuvuutta, objektiivisen ja subjektiivisen turvallisuuden. Objektiivisen turvallisuuden tasoa voidaan tarkastella esimerkiksi tilastoista. Subjektiivisella turvallisuudella tarkoitetaan yksilön kokemaa turvallisuuden tunnetta. Subjektiivinen turvallisuus on objektiivista turvallisuutta huomattavasti laajempi ja moniulotteisempi käsite. Turvallisuuteen vaikuttavat uhkien ja riskien poissaolon lisäksi ihmisen elämänhallinta ja sosiaalinen turvallisuus. Turvattomuuden tunne liittyy yksilön haavoittuvuuden tunteeseen, joka voi olla yhteydessä erilaisiin tekijöihin, kuten ikään, sukupuoleen, etnisyyteen ja elämänaikaisiin kokemuksiin. Lisäksi muun muassa koulutustaustan, toimeentulon ja siviilisäädyn on todettu vaikuttavan turvattomuuden asteeseen. Objektiivinen ja subjektiivinen turvallisuus eivät ole loogisessa suhteessa toisiinsa. Ympäristössä, jossa tapahtuu vähän onnettomuuksia ja rikoksia voidaan kokea turvattomuuden tunnetta ja päinvastoin. Turvattomuuden tunne on kuitenkin aina aito ja oikea, riippumatta sen syntytavasta. Se on yksilön käsitys tilanteesta ja täten hänen todellisuuttaan. Turvallisuuden ja turvattomuuden kokemukset ovat kaikille tuttuja, ne vaihtelevat läpi elämän saaden erilaisia painoarvoja eri elämänvaiheissa ja -tilanteissa. 1.2 Ikääntyneiden turvallisuus ja turvattomuus Tutkimukset osoittavat, että ikääntyneet kokevat nuorempia ikäluokkia enemmän turvattomuuden tunnetta. Ikääntyneiden ihmisten turvattomuus on monimutkaista, koska he ovat usein haavoittuvammassa asemassa nuorempiin nähden ja ikääntyessä riippuvaisuus toisista ihmisistä kasvaa. Ikääntyneiden turvallisuuden ja turvattomuuden tunteen kokemukseen vaikuttavat useat tekijät, jotka osittain eroavat nuoremmista ikäluokista. Tekijät, jotka aiheuttavat nuoremmille turvattomuuden tunteita, eivät olekaan yhtä merkittäviä vanhemmissa ikäryhmissä ja ikääntyneille turvattomuuden tunteita aiheuttavat tekijät eivät välttämättä ole yhtä merkityksellisiä nuoremmille ikäryhmille. Turvattomuuden ja turvallisuuden tunnetta aiheuttavat tekijät vaihtelevat huomattavasti samaan ikäryhmään kuuluvienkin välillä ja erot yksilöiden välillä voivat olla suuria. Nuorempiin ikäryhmiin verrattuna vanhemmille ikäryhmille aiheuttaa huomattavasti enemmän turvattomuutta esimerkiksi pelko oman terveyden menettämisestä, yksinäisyydestä, puolustuskyvyttömyydestä ja avuttomuudesta. Tampereella tehdyn 3
9 kyselyn mukaan ikääntyneiden turvallisuuden tunnetta lisäsivät hyväksi koettu terveydentila, tutut naapurit, valaistus, asuntojen turvalukitus ja mahdollisuus liikkua turvallisesti. Turvattomuuden tunnetta lisäsi erityisesti ilkivalta, jonka seurauksena ympäristö koettiin turvattomaksi. Eläkeikäisen väestön terveyskäyttäytyminen ja terveys (EVTK) -postikyselytutkimuksessa miehet kokivat eniten turvattomuutta eläketulojen niukkuuden (26 %), toisten avusta riippuvaiseksi joutumisen (25 %), muistin heikkenemisen (21 %) ja laitoshoitoon joutumisen vuoksi (17 %). Naisille eniten turvattomuutta aiheuttivat samat asiat, mutta eri järjestyksessä: muistin heikkeneminen (31 %), toisten avusta riippuvaiseksi joutuminen (31 %), eläketulojen niukkuus (25 %) ja laitoshoitoon joutuminen (20 %). Kaatumisen pelko aiheuttaa suurelle osalle ikääntyneistä turvattomuutta. Kaatumispelko liittyy usein enemmän siihen, mitä kaatumisesta seuraa kuin itse kaatumistapahtumaan. Kuvio 1. Ikääntyneiden turvallisuuden ja turvattomuuden tunnetta lisääviä tekijöitä EVTK - postikyselytutkimuksen ja Tampereen ikäihmisten turvallisuusohjelman mukaan. Vaikka useimmat asiat aiheuttavat nykyään ikääntyneille vähemmän turvattomuuden kokemuksia kuin 2000-luvun alkupuolella, tulee yli 65-vuotiaiden määrän kaksinkertaistuminen ja yli 85-vuotiaiden määrän nelinkertaistuminen vääjäämättä vaikuttamaan turvattomuutta kokevien ikääntyneiden määrän kasvuun. EVTK - postikyselytutkimus tuottaa arvokasta tietoa turvattomuuden kehityksestä, mutta otoksen pieni koko voi johtaa ennen aikaisiin johtopäätöksiin turvattomuuden tunteen esiintyvyydestä ikääntyneessä väestössä. On mahdollista, että eniten turvattomuutta kokevat ikääntyneet eivät ole edustettuina tutkimusotoksessa tai sitten he eivät ole vastanneet postikyselyyn. 4
10 2 Väestön ikääntyminen lisää turvallisuushaasteita 2.1 Väestöennusteet ennustavat turvallisuusriskien kehitystä Ikääntyminen tuo väistämättä muutoksia arkielämään, koska liikkuminen vaikeutuu, muistisairauksien esiintyvyys kasvaa ja elinpiiri kaventuu. Rajoituksilla on vaikutusta turvallisuuden ja turvattomuuden tunteisiin. Väestöennusteiden avulla on mahdollista arvioida turvallisuusriskien tulevaisuuden kehityssuuntia ja turvallisuusongelmien määrissä tapahtuvia muutoksia. Turvallisuuden merkitys korostuu iän karttuessa. Iäkkäiden määrän lisääntyessä kasvaa tarve huomioida turvallisuuteen liittyvät kysymykset osana kaikkia niitä palveluita, joita iäkkäille kohdennetaan. Eläkeikäisten eli 65 vuotta täyttäneiden ja tätä vanhempien määrä lähes kaksinkertaistuu nykyisestä :sta 1,79 miljoonaan vuoteen 2060 mennessä. Vuonna 2010 yli 85- vuotiaita oli , ja ennusteen mukaan heitä olisi vuonna 2060 jo noin Väestö ikääntyy kaikissa länsimaissa. Ennusteiden mukaan OECD-maissa vuonna 2030 joka viides ja vuonna 2050 useampi kuin joka neljäs on yli 65-vuotias 1. Enemmistö ikääntyneistä on naisia (Suomessa v %). Vuonna 2010 yli 65-vuotiaita oli Suomessa 17,5 % väestöstä. Vuonna 2040 yli 65-vuotiaiden osuuden on ennustettu olevan 26,9 % Suomen väestöstä. Miesten osuus tulee ennusteiden mukaan nousemaan nykyisestä 14,8 %:sta 24,4 %:iin. Naisten osuuden arvioidaan nousevan nykyisestä 20,1 %:sta 29,3 %:iin (taulukko 1). Vastaavasti yli 85-vuotiaita arvioidaan vuonna 2015 olevan 2,3 % väestöstä. 85 vuotta täyttäneiden määrä tulee yli kaksinkertaistumaan vuoteen 2040 mennessä ollen noin 5 % ja vuoteen 2060 mennessä kohoavan jo seitsemään prosenttiyksikköön (7 %) Suomen väestöstä. Ikääntyminen alkaa vaikuttaa terveen henkilön toimintakykyyn yleensä vuoden iässä. Toimintakyvyn heikentyminen lisää alttiutta kaatumisille ja tapaturmille, joiden seurauksena itsenäinen selviytyminen kotona voi vaarantua ja lisätä laitoshoitoon joutumisen riskiä. Kuten nuoremmissa ikäryhmissä, yli 85-vuotiaissa on henkilöitä, jotka ovat aktiivisia ja elävät ilman toiminnanrajoitteita ja sairauksia ja kokevat elämänsä turvalliseksi. Yli 85-vuotiailla ovat toiminnanrajoitteet ja useat krooniset sairaudet kuitenkin jo varsin yleisiä. Tässä elämänvaiheessa turvallisuusriskit lisääntyvätkin merkittävästi. 1 Väestötilastot, Tilastokeskus
11 Yli 65-vuotiaiden osuuden väestöstä arvioidaan nousevan nykyisestä 17 prosentista 27 prosenttiin vuoteen 2040 ja 29 prosenttiin vuoteen 2060 mennessä. Yhteiskunnan ikääntymisessä ei ole kuitenkaan kyse vain ikääntyneiden määrän kasvusta, vaan koko väestörakenteen muutoksesta. Työikäisten (15-64-vuotiaiden) osuus väestöstä pienenee nykyisestä 66 prosentista 58 prosenttiin vuoteen 2040 ja 56 prosenttiin vuoteen 2060 mennessä. Työikäisten määrä alkoi vähentyä vuonna 2010, jolloin sotien jälkeiset suuret ikäluokat siirtyivät eläkeikään 2. On oletettavaa, että ikääntyneille turvattomuutta aiheuttavat tekijät tulevat yleistymään väestötasolla väestön ikääntymisen johdosta. Turvallisuusongelmien esiintyvyyden vähentäminen ja tehokas ennalta ehkäisy sekä ikääntyneiden turvallisuustilanteen parantaminen voivat kuitenkin vaikuttaa suotuisasti tähän kehitykseen. Taulukko 1. Lähde: THL, Sotkanet 2 Väestötilastot Tilastokeskus. 6
12 2.2 Väestöllisen huoltosuhteen vaikutukset turvallisuusuhkien kehitykseen Väestöllinen huoltosuhde eli lasten ja eläkeikäisten määrä sataa työikäistä kohden muuttuu epäedullisempaan suuntaan lähitulevaisuudessa ja vaikuttaa omalta osaltaan turvallisuusriskien kehitykseen. Työikäisen väestön vähetessä työvoiman tarjonta supistuu. Hoivapalvelujen laatu ja korkea hintataso aiheuttavat yli 65-vuotiaille turvattomuuden tunteita Eläkeikäisen väestön terveyskäyttäytyminen ja terveys (EVTK) -postikyselytutkimuksessa 3. Väestöllisen huoltosuhteen kasvu johtaa mahdollisesti siihen, että sosiaali- ja terveydenhuollon alan työvoiman saatavuus on yhä suurempi ongelma ja johtaa palvelujen ulkoistamisen lisääntymiseen. Palvelujen ulkoistamisen seurauksena henkilöstön vaihtuvuus lisääntyy ja ikääntynyt kohtaa yhä useammin kotona sekä hoiva- ja huoltolaitoksissa itselleen vieraita ihmisiä. Henkilöstön vaihtuvuus ja vieraiden ihmisten kohtaaminen johtavat mahdollisesti turvattomuuden tunteen lisääntymisen. Vaarana on, että ikääntyneiden arjen turvallisuusriskit jäävät huomioimatta palvelujen sirpaloituessa ja henkilöstön vaihtuvuuden lisääntyessä. Kuvio 2. Lähde: Väestötilastot 2009, Tilastokeskus. Väestöllinen huoltosuhde oli vuoden 2011 lopussa 52,9. Viimeksi väestöllinen huoltosuhde on ollut tätä korkeampi vuonna Ennusteen mukaan vuonna 2016 huoltosuhde olisi 60,4 ja nousisi 70,5 vuoteen 2026 mennessä. Vuonna 2060 väestöllinen huoltosuhde olisi jo 79,1, eli 100 työikäistä kohti olisi 79 huollettavaa (kuvio 2). Väestöllinen huoltosuhde ei kuitenkaan huomioi merkittävää voimavaraa, 3 THL - Raportti 30/ Väestörakenne 2011, Tilastokeskus 7
13 joka tukee ikääntyneiden arjessa selviytymistä ja parantaa heidän sekä koko yhteiskunnan turvallisuutta. Tämä voimavara ovat ikääntyneet itse, joista moni jatkaa vielä eläkeiänkin jälkeen työelämässä. Lisäksi ikääntyneet edistävät turvallisuutta monin tavoin esimerkiksi isovanhempina, vapaaehtois- ja järjestötyöntekijöinä sekä päätöksentekijöinä. Kotona asumisen tukemisessa suuri merkitys on ikääntyneiden omaishoitajilla, jotka varsin usein ovat itsekin iäkkäitä (kts. 4.4 Ikääntyneiden omaishoitajien ja omaishoidon asiakkaiden turvallisuus). Väestön ikääntyminen lisää turvallisuushaasteita JOHTOPÄÄTÖKSET: Seuraavien vuosikymmenten aikana ikääntyneiden turvallisuusongelmat tulevat yhä enemmän olemaan arjen turvallisuusongelmia Yli 65 -vuotiaat ovat heterogeeninen ryhmä, pitäen sisällään henkilöitä, joiden elämää uhkaavat lukuisat turvallisuusuhat sekä henkilöitä, jotka elävät turvallista elämää ilman turvallisuusongelmia. Suurin osa sijoittuu kuitenkin näiden ääripäiden välille, minkä vuoksi ikääntyneiden turvallisuusongelmiin vastaamiseksi pitääkin löytää monipuolisia ratkaisukeinoja 3 Ikääntyneiden asumisen turvallisuushaasteet Asuminen on keskeinen arkiympäristön turvallisuuteen liittyvä ulottuvuus ja väestön ikääntymisen seurauksena asumisen turvallisuuden keskeinen haaste on varmistaa ikääntyneiden turvallinen asuminen. Riski altistua tietyille turvallisuusuhille on suurempi esimerkiksi kotona asuvilla ikääntyneillä, kun taas tiettyjen 8
14 turvallisuusongelmien esiintyvyys on huomattavasti suurempi esimerkiksi laitoshoidossa olevilla. Kotona tapahtuvat tapaturmat ovat ikääntyneiden yleisin tapaturmapaikka ja siirryttäessä vanhempiin ikäryhmiin lisääntyy kotona tapahtuvien tapaturmien osuus 5. Vanhimmilla ikäryhmillä on myös suurempi palokuolemariski heikentyneen toimintakyvyn vuoksi. Valtaosa ikääntyneisiin kohdistuvista rikoksista ja kaltoinkohtelusta tapahtuu myös ikääntyneiden kotona paikassa, jonka tulisi olla turvallisuutta luova ja ylläpitävä. Asuin- ja elinympäristö vaikuttavat myös ikääntyneiden turvallisuuden ja turvattomuuden kokemuksiin. Asuinympäristön kokeminen turvalliseksi vähentää liikkumisen pelkoa ja lisää sosiaalista kanssakäymistä. Tietoisuus turvattomasta ympäristöstä voi puolestaan johtaa fyysisen aktiivisuuden vähenemiseen, jonka seurauksena fyysinen toimintakyky heikentyy sekä riski sosiaaliseen eristäytymiseen lisääntyy. Suomessa kansallinen tavoite on, että mahdollisimman moni ikääntynyt voisi asua kotona. Sosiaali- ja terveysministeriön, Suomen Kuntaliiton ja Stakesin yhteistyössä valmistelemassa Ikäihmisten palvelujen laatusuosituksessa (2008) on asetettu tavoitteeksi palvelurakenteen muutos, joka toteutuessaan hillitsisi sosiaali- ja terveyspalvelujen kustannuksia. Mikäli palvelurakenteita ja toimintaa ei uudisteta, kustannusten kasvua on vaikea hillitä, kun väestön ikärakenne muuttuu nopeasti ja palvelutarpeet kasvavat 6. Ikääntyneille suunnattuja laitospaikkoja on samanaikaisesti vähennetty ja siirrytty tarjoamaan enemmän kodinomaisia hoivapalveluita iäkkäille, jotka eivät enää pysty asumaan itsenäisesti omassa kodissaan. Laitospaikkoja on puolestaan korvattu lisäämällä palveluasumista. Käytännössä ikääntyneiden palveluiden laatu, mitoitus ja turvallisuusratkaisut eivät Suomessa ole vastanneet kotona asumisen edellyttämiä tuki- ja palvelutarpeita. Kotona asuminen on usein merkinnyt hoivan ja turvallisuustarpeiden liian alhaista tasoa resurssien niukkuuden vuoksi. Tämä näkyy ikääntyneiden tapaturma- ja onnettomuustilastoissa Kotona asuvien ikääntyneiden turvallisuus Suurin osa ikääntyneistä asuu ja haluaa asua omassa kodissaan. Siirryttäessä vanhempiin ikäryhmiin vähenee kotona asuvien osuus. Usein kysymyksessä on yksilön ja ympäristön välinen epäsuhta, eli oma koti ei ole ikääntyneelle enää riittävän turvallinen asuin- ja elinympäristö. Ikääntyneiden asuminen kotonaan edellyttää, että kyetään varmistamaan tarvittavien palveluiden saatavuus sekä asuinympäristön sopivuus ja tarkoituksenmukaisuus. Mahdollisuus liikkua turvallisesti on yksi tärkeimmistä ikääntyvien ihmisten turvallisuuteen vaikuttavasti tekijöistä. Käänteisesti, liikkumisen kokeminen turvattomaksi aiheuttaa ikääntyneille paljon turvattomuuden 5 THL - Raportti 13/ Ikäihmisten palvelujen laatusuositus. Sosiaali- ja terveysministeriön julkaisuja 3/ Turvallinen elämä ikääntyneille. Sisäasiainministeriön julkaisuja 19/
15 tunteita ja voi pahimmillaan johtaa siihen, että ikääntynyt jää yhä useammin kotiin, liikkuminen vähenee, joka puolestaan altistaa toimintakyvyn heikentymiselle. Toimintakyvyn heikentymisen seurauksena tapaturmavaara kasvaa ja arjessa selviytyminen vaikeutuu. Liikkumisen vaikeudet voivat keskittää ikääntyneen elämän yhä enemmän oman kodin sisälle, jolloin kanssakäyminen muiden ihmisten kanssa vähenee ja sosiaaliset suhteet ovat vaarassa heiketä. Toisten avusta riippuvaiseksi joutuminen on ikääntyneille yksi eniten turvattomuutta aiheuttavista tekijöistä, ja tämän vuoksi olisi erittäin tärkeää pyrkiä ennalta ehkäisemään toimintakyvyn merkittävää heikentymistä ja vähentämään turvallisuusongelmien esiintyvyyttä. Vuonna 2010 kotona asui 89,5 prosenttia yli 75-vuotiaista ja yli 85-vuotiaista vielä 77,6 prosenttia. Sekä 75 vuotta että 85 vuotta täyttäneissä oli kotona asuvien miesten suhteellinen osuus korkeampi kuin naisten. (taulukko 2). Vuonna vuotta täyttäneistä 50,7 prosenttia ja 75 vuotta täyttäneistä 59 prosenttia asui yksin. Vuoteen 2001 verrattuna ei näiden ikäryhmien yksinasuvien osuudessa ole tapahtunut muutoksia (taulukko 3). Taulukko 2. Lähde: THL, Tilasto- ja indikaattoripankki SOTKAnet
16 Taulukko 3. Lähde: THL, Tilasto- ja indikaattoripankki SOTKAnet Ikääntyneiden yksin asuminen on usein riski turvallisuuden kannalta. Erityistä huolta aiheuttaa yksin elävien ikääntyneiden asema ja syrjäytymisuhka. Yli 65-vuotiaiden yksin asumisesta aiheutuva turvattomuuden kokeminen on vähentynyt sekä naisilla että miehillä vuosien 2003 ja 2009 välisenä ajanjaksona. Turvattomuuden kokeminen lisääntyy kuitenkin siirryttäessä vanhempiin ikäryhmiin ja vuotiaat kokevat eniten turvattomuutta yksin asumisesta vuotiaille naisille yksin asuminen aiheuttaa merkittävästi enemmän turvattomuuden kokemuksia kuin muille ikäryhmille, huomioiden sekä miehet että naiset 8. Tätä havaintoa selittää todennäköisesti naisten pidempi elinikä, suurempi osuus yksinasuvien määrässä sekä puolisonsa menettäneiden suurempi osuus. Erityisesti kaupungeissa on paljon yksin asuvia ikääntyneitä ja heidän määränsä ennustetaan kasvavan huomattavasti seuraavien vuosikymmenten aikana. On myös oletettavaa, että turvattomuuden tunne tulee tulevaisuudessa heikkenemään niissä kunnissa, jotka kärsivät muuttotappiosta. Syynä kehitykseen on ikääntyvän väestön määrän lisääntyminen näissä kunnissa, jota voimistaa nuoremman väestön poismuutto 9. Turvallisuuden tunne harvaan asutuilla alueilla on perinteisesti ollut hyvä. Viime vuosien aikana on kuitenkin ollut havaittavissa merkkejä siitä, että turvallisuuden tunne 8 THL Raportti 30/ Sisäasiainministeriön julkaisuja 20/
17 näillä alueilla on heikentynyt. Syitä kehityksen taustalla on ollut muun muassa väestön ikääntyminen ja kokemus siitä, että yhteiskunnan palvelut keskittyvät yhä enemmän kasvukeskuksiin. Syrjäytyminen ja yksinäisyys ovat merkittäviä turvallisuusriskejä kaiken ikäisille, mutta erityisesti ikääntyneet, joilta puuttuu tukiverkosto, ovat haavoittuvassa asemassa. Läheisten ihmisten ja puolison kuolema, eläkkeelle jääminen, vähäiset yhteydet tai pitkät etäisyydet lapsiin sekä toiminnanrajoitteiden tai sairauksien johdosta tapahtuva harrastuksista vetäytyminen voivat kaventaa ikääntyneen sosiaalista ympäristöä ja lisätä riskiä yksinäisyyden kokemiseen ja syrjäytymiseen. Ikääntyneiden turvallisuuden tukemiseksi asumisen tulisi olla esteetöntä ja turvallista sekä tukea ikäihmisten toimintakykyä. Asuntojen turvallisuutta voidaan parantaa niin, että ikääntyvien asukkaiden erityistarpeet tulevat huomioiduksi. Sosiaalisen tuen osalta turvallisuuden tunnetta ylläpitävät riittäväksi koetut ihmissuhteet ja mahdollisuus avunsaantiin. Kun ikääntynyt ei enää selviä itsenäisesti omassa kodissaan pystytään kotona asumista tukemaan esimerkiksi kotihoidon ja tukipalvelujen avulla. Kotona asumisen tukemisessa on keskeistä huomioida, että ikääntyneet tukeutuvat ensisijaisesti perheen, ystävien ja sukulaisten apuun, jotka luovat sosiaalista turvallisuutta. Omaishoidon tukeminen ja kotipalveluiden kehittäminen edistävät ikääntyneiden turvallisuutta ja hyvinvointia sekä mahdollistavat kotona asumisen ikääntyneille, jotka eivät selviäisi itsenäisesti omassa kodissaan. Vaikka valtaosa ikääntyneistä haluaa asua omassa kodissaan, on myös ikääntyneitä, jotka omasta tahdostaan haluavat asumaan esimerkiksi palveluasumisen piiriin. 3.2 Laitos- ja asumispalveluissa asuvien ikääntyneiden turvallisuus Laitoshoitoon joutumisen vuoksi turvattomuutta kokee yli 65-vuotiaista miehistä 17 % ja naisista 20 %. Yli 75-vuotiaille laitoshoitoon joutuminen aiheuttaa sekä miehille että naisille enemmän turvattomuuden kokemuksia verrattuna vuotiaisiin 10. Hyväksi koettu terveydentila lisää ikääntyneiden turvallisuuden tunnetta, joka osaltaan voi selittää ikäryhmien välisiä eroja turvattomuuden kokemisessa. Ikääntyneen väestön terveydentila on parantunut viimeisten vuosikymmenten aikana, mikä mahdollisesti selittää turvattomuuden tunteessa tapahtunutta positiivista laskua. Tutkimusten mukaan ikääntyneiden mahdollisuudet asua kotonaan lisääntyvät turvallisuuden kokemuksien myötä. Eri syistä johtuvien turvattomuuden kokemuksien on todettu puolestaan johtavan ikääntyneillä lisääntyneeseen laitoshoitoon joutumisen riskiin. Palvelutaloissa asuvat ikääntyneet kokevat elämänsä turvattomammaksi kuin kotona asuvat. Tätä havaintoa on selitetty elämänhallinnan heikentymisenä toimintakyvyn 10 THL - Raportti 30/
18 laskun myötä 11. Toimintakyvyn heikentyminen ja kroonisten sairauksien ilmaantuminen heikentävät omatoimisuutta ja itsenäistä selviytymistä jokapäiväisestä arkielämästä. Näiden ilmaantuminen lisää huolta laitoshoitoon joutumisesta ja turvattomuuden tunnetta siitä, että ei enää tulevaisuudessa selviä omassa kodissaan. Keskeisiä turvallisuusriskejä laitos- ja palveluasumisessa asuville ikääntyneillä ovat kaltoinkohtelu, väkivalta, onnettomuudet ja tapaturmat. Laitos- ja asumispalveluissa asuvilla ikääntyneille turvattomuuden tunnetta lisäävät avun pyytämisen vaikeus, liian vähäinen, vaihtuva ja kiireinen henkilökunta sekä henkilökunnan arvot ja asenteet ikääntyneitä kohtaan (kuvio 3). Kuvio 3. Laitos- ja palveluasumisen parissa asuvien ikääntyneiden turvallisuusriskejä ja heille turvattomuutta aiheuttavia tekijöitä. Turvallisuusriskit ja turvattomuutta aiheuttavat tekijät vaikuttavat toisiinsa Puuttumalla laitosja palveluasumisen turvallisuusriskeihin voidaan vähentää turvattomuuden kokemusta. Myös puuttumalla turvattomuutta aiheuttaviin tekijöihin voidaan vähentää laitos- ja palveluasumisen turvallisuusriskien ilmaantumista. Henkilökunta voi toiminnallaan ja käyttäytymisellään joko lisätä tai vähentää ikääntyneiden kokemaa turvattomuutta. Toukokuun alussa 2011 astui voimaan terveydenhuoltolaki. Siinä annetaan useita määräyksiä terveydenhuollon sisällöstä. Yhtenä niistä ovat laatu ja potilasturvallisuus. Lain tarkoituksena on varmistaa potilaan 11 Savikko ym
19 hoidon ja hoitamisen turvallisuus kaikissa sairaaloissa ja terveyskeskuksissa. Niissä on laadittava suunnitelma potilasturvallisuudesta ja sen toteuttamisesta. Terveydenhuoltolain nojalla annetussa asetuksessa (341/2011) säädetään, että suunnitelman on muun muassa sisällettävä turvallisuus- ja laatuongelmien ennakoiminen sekä turvallisuusriskien tunnistaminen ja hallinta. Taulukoissa 4 ja 5 on esitetty 65 ja 75 vuotta täyttäneiden laitos- ja asumispalveluissa asuvien asiakasmäärät suhteessa vastaavanikäiseen väestöön vuosina 2001 ja Siirryttäessä 65 vuotta täyttäneistä 75 vuotta täyttäneisiin huomataan selvää prosentuaalista kasvua jokaisen asumismuodon asiakasmäärissä. Molemmissa ikäryhmissä on vuosien 2001 ja 2010 välillä tapahtunut huomattavaa laskua terveyskeskusten pitkäaikaisasiakkaiden, vanhainkotien sekä ikääntyneiden tavallisen palveluasumisen asiakasmäärissä. Ikääntyneiden tehostetun palveluasumisen asiakasmäärät ovat puolestaan nousseet molemmissa ikäryhmissä kymmenen vuoden aikana. Tehostetun palveluasumisen tarpeen ennakoidaan kasvavan entisestään vanhimpien iäkkäiden ja muistisairauksia sairastavien asiakkaiden määrien kasvaessa. Vanhimpien iäkkäiden ja muistisairaiden määrän lisääntyminen kasvattaa siis laitos- ja asumispalveluiden asiakasmääriä, mutta todennäköisesti myös ikääntyneiden asiakkaiden määriä, jotka kokevat turvattomuutta. Tämän muutoksen myötä kasvaa tarve selvittää ikääntyneille laitos- ja asumispalveluissa turvattomuutta aiheuttavia tekijöitä ja löytää tehokkaita keinoja niiden ehkäisemiseen Taulukko 4. Lähde: THL, Tilasto- ja indikaattoripankki SOTKAnet
20 Taulukko 5. Lähde: THL, Tilasto- ja indikaattoripankki SOTKAnet Säännöllisen kotihoidon piirissä olevien ikääntyneiden turvallisuus Kotipalveluiden ja kotisairaanhoidon toiminta-ajatuksena on turvata apua tarvitsevien selviytyminen omassa kodissaan, tutussa asuinympäristössä ja läheisten keskuudessa turvallisesti. Malinin mukaan kotihoidon palveluja saavista kotona asuvista ikääntyneistä 22 % on turvattomia. Turvattomuuden syitä ovat oma huono kunto, yksinäisyys ja pelko siitä, ettei saa apua sairauskohtauksen aikana 12. Kotona yksin asuvien, huonokuntoisten ja heikon tukiverkoston omaavien ikääntyneiden onkin havaittu tarvitsevan eniten kotihoidon palveluita 13. Kotona asumista tukevien palveluiden käyttö lisää puolestaan laitostumisen riskiä. Kuitenkin suurin osa ikääntyneistä toivoo saavansa hoitoa ja palveluita kotiin fyysisen kunnon heikentyessä ja sairauksien ilmaantuessa. Kotihoidon palveluiden tuleekin olla monipuolisia, joustavia ja myös ympärivuorokautisen hoidon mahdollistavia siten, että pystytään vastaamaan ikääntyneen muuttuviin tarpeisiin ja ennakoimaan turvallisuutta uhkaavia tekijöitä. Turvattomuutta ikääntyneille aiheuttaa kokemus siitä, että apua ei ole 12 Malin M Hammar ym